Detay Sou Asirans Sante Obama a ke IRS Piblye! - QuestCinq.com : QuestCinq.com
Posted by QuestCinq on Tuesday, August 27, 2013 · Leave a Comment
QuestCinq.com/Obamacare
IRS mete deyo reglèman obligatwa kipral gouvene “obamacare” pou grenn Moun nan Etazini’
Jodi madi 27 Dawou a IRS mete deyo reglèman obligatwa pou grenn moun kap bezwen asirans santé anba « Obamacare » lwa sa a, sou sevis sante kap obligatwa an 2014.
“Obamacare” a vle pou tout moun kouvri anba yon polis asirans santé oubyen ou peye yon penalite« tax ». System sa a ki nouvo etabli yon sistèm ki rele « maketplace » ak detay pou plizyè dizèn milyon Ameriken ki pa genyen asirans santé.
Moun ki chwazi pou yo pa genyen asirans sante yap penalize yo, kòmanse nan $95 pa ane oubyen 1 pousan revni ou komanse an 2014 kèlke swa sakiplis la nan 2 fòmil sa yo. Li kapab tou rive nan $695 pa moun oubyen 2.5 pousan revni yon moun an 2016.
Obamacare a by IRS dwa pou l administre epi ramase lajan, IRS piblye detay sou sa li rele MINIMOM ASIRANS KE CHAK MOUN DWE GENYEN AN, e lòt detay sou moun genyen madanm/mari, timoun oubyen lòt moun ki anba responsabilite yo.
Obligasyon pa grenn moun yo diferan de obligasyon pa gwo konpayi yo ki mandatè pou peye penalite si yo pa ofri timinimon asirans ke yo ta dwe ofri moun kap travay ak yo. Administrasyon Obama ranvwaye dat pou aplikasyon lwa sou gwo konpayi yo pou 2015.
Moun ki renmen lwa sa a di, kontrèman ak obligasyon pou gwo konpayi yo, obligasyon pou grenn moun posede asirans santé a esansyel paskelap pouse ase moun anrejistre nan sa lwa rele “marketplace” la yon eleman kap pemèt li fonksyone nòmalman.
Moun ki manm sendika yo jwenn bon nouvèl nan reglèman IRS anonse 27 Dawou 2013 paske avoka ki revize reglèman yo di IRS deside pou l pa penalize moun ki manm sendika yo ki genyen asirans anba anbrela sendika yo nan reglèman ki piblye yo.
IRS di tou moun kap travay pou konpayi (agencies) kòm travaye tanporè yo ki jwenn asirans sante nan ajans sa yo pap genyen okenn pwoblem.
Moun dwe sonje Obamacare(lwa ki vle tout moun kouvri anba yon polis asirans santé a) te pran nesans an 2010 san konkou epibliken yo nan Kongre a. Jiska prezan Repibliken yo ap kontinye demach nan Kongrè a pou bloke lwa sa a.
Men lwa an Angle vizite: Affordable Care Act Tax Provisions Home Page
Source: QuestCinq ak Ajans
Filed under Featured, Haiti, Latest News, Politics · Tagged with